Fid-dawl tal-kriżi politika, ekonomika, soċjali u umanitarja li għaddejja bħalissa fil-Venezwela b'azzjonijiet persistenti li jimminaw id-demokrazija, l-istat tad-dritt u r-rispett għad-drittijiet tal-bniedem , il-Kunsill illum estenda l-miżuri restrittivi kontra l-Venezwela b'sena, sal-14 ta' Novembru 2020 . Il-miżuri jinkludu embargo fuq l-armi u fuq tagħmir għar-repressjoni interna kif ukoll projbizzjoni fuq l-ivvjaġġar u ffriżar tal-assi għal f'pożizzjonijiet uffiċjali li huma responsabbli għal ksur tad-drittijiet tal-bniedem u/jew li mminaw id-demokrazija u l-istat tad-dritt fil-Venezwela. Dawn il-miżuri għandhom l-għan li jinkoraġġixxu soluzzjonijiet demokratiċi kondiviżi sabiex iġibu stabbiltà politika fil-pajjiż u jippermettulu jindirizza l-ħtiġijiet urġenti tal-popolazzjoni . Il-miżuri mmirati huma flessibbli u reversibbli u mfassla biex ma jagħmlux ħsara lill-poplu tal-Venezwela. Dikjarazzjoni mill-Grupp ta' Kuntatt Internazzjonali dwar il-Venezwela, 1 ta' Novembru 2019 Miżuri restrittivi fuq il-Venezwela (mappa tas-sanzjonijiet) It-tweġiba tal-Kunsill għall-kriżi fil-Venezwela Ara l-paġna tal-laqgħa